Pelusios adansonii

Pelusios adansonii juga dikenali sebagai Kura-kura Lumpur Adanson ialah spesies kura-kura dari keluarga Pelomedusidae. Spesies ini berasal dari Afrika tengah.

Taksonomi dan etimologi
August Friedrich Schweigger merekodkan penemuan haiwan ini pada tahun 1812, berdasarkan bangkai yang ditemui di Senegal oleh pakar botani Perancis, Michel Adanson. Schweigger menamakan spesies ini sebagai Emys andansonii.

Taburan geografi
P. adansonii boleh ditemui di Benin, Cameroon, dan Republik Afrika Tengah, Chad, Ethiopia, Mali, Mauritania, Niger, Nigeria, Senegal, Sudan Selatan, dan Sudan. Terdapat tiga populasi berbeza dalam taburan kawasan tersebut.

Status Pemuliharaan
Walaupun kura-kura ini bukan disenaraikan sebagai haiwan terancam, pemusnahan habitat (disebabkan pembukaan kawasan pertanian) dan perburuan haram oleh manusia perlahan-lahan mengurangkan populasi mereka. Aktiviti perburuan tetap berlaku walaupun undang-undang tempatan diperkenalkan oleh negara-negara terlibat.

Ciri-ciri
Mempunyai saiz yang sederhana. Panjang cangkerang boleh mencapai hingga  serta memiliki permukaan yang tajam dan tidak rata, berwarna coklat gelap. Bahagian hadapan, (plastron) pula berwarna kekuningan.

Diet
Haiwan ini bersifat maging. Menjadikan ikan, amfibia kecil dan siput sebagai makanan

Rizab khas
Terdapat sebuah rizab khas bagi kura-kura liar ini. Mereka ditempatkan di kawasan berair barat laut Tasik Guiers di utara Senegal yang berkeluasan . Kawasan ini dibuat khas oleh Turtle Survival Alliance (TSA Afrika) dengan sokongan Kementrian Alam Sekitar dan Perlindungan Senegal.

Rujukan

Pautan luar
 Pelusios adansonii (Schweigger 1812) – Adanson's mud turtle

Bacaan lanjut
Schweigger [AF] (1812). "Prodromus Monographia Cheloniorum ". Königsberger Archiv für Naturwissenschaft und Mathematik 1: 271-368, 406-458. (Emys adansonii, new species, pp. 308–309). (in Latin).

Pelusios
Kura-kura Afrika